ຜູ້ນຳ​ມຽນມາຢ້ຽມຢາມ​​ອິນ​ເດຽ
ທ່ານນາຍພົນ Than Shwe ຜູ້ນໍາມຽນມາ ຢ້ຽມຢາມ​ປະ​ເທດ​ອິນ​ເດຽ ທີ່​ແນ​ໃສ່ເພື່ອ​ກະ​ຊັບ​ສາຍ​ພົວພັນໃຫ້​​ແໜ້ນແຟ້ນ​ຂຶ້ນ ລະຫວ່າງ ​ສອງ​ປະ​ເທດ​
ຜູ້ນຳສູງສຸດຂອງອຳນາດປົກຄອງທະຫານຂອງມຽນມາສືບຕໍ່ການເຄື່ອນໄຫວຢ້ຽມຢາມ ປະເທດອິນເດຽ ເປັນເວລາຫ້າມື້ ໃນວັນຈັນມື້ນີ້ ທີ່ແນໃສ່ເພື່ອກະຊັບສາຍພົວພັນໃຫ້ ແໜ້ນແຟ້ນຂຶ້ນ ລະຫວ່າງສອງປະເທດເພື່ອນບ້ານນີ້ ທ່ານນາຍພົນ Than Shwe ໄດ້ເລີ່ມທຳການຢ້ຽມຢາມອິນເດຽໃນວັນອາທິດວານນີ້ ທີ່Gaya ເມືອງວັດາອາຮາມແລະສະແຫວງບຸນ ໃນພາກຕາເວັນອອກຂອງອິນເດຽ ທີ່ມີຄວາມສຳຄັນຍິ່ງສຳລັບ ທັງສາສະຫນາຮິນດູແລະພຸດ ທ່ານນາຍພົນ Than Shwe ມີໝາຍກຳໜົດຈະທຳການສົນທະນາຫາລືໃນວັນອັງຄານ ມື້ອື່ນນີ້ ກັບນາຍົກລັດຖະມົນຕີ Manmohan Singh ແລະປະທານາທິບໍດີ Pratibha Patil ພ້ອມດຽວກັນນີ້ ຄາດວ່າທ່ານຍັງຈະໄດ້ເຊັນຂໍ້ຕົກລົງຫຼາຍສະບັບ ກ່ຽວການແລກ ປ່ຽນທາງການຄ້າແລະການທະຫານນຳ ລະຫວ່າງປະເທດທັງສອງ ອົງການຄຸ້ມຄອງສິດທິມະນຸດທີ່ມີສຳນັກງານຢູ່ New York ໄດ້ອອກຄຳຖະແຫລງ ສະບັບນຶ່ງໃນວັນຈັນມື້ນີ້ວ່າ ຮຽກຮ້ອງໃຫ້ທາງການອິນເດຽຍົກ ສວາຍເອົາການຢ້ຽມ ຢາມຂອງ ນາຍພົນ Shwe ໃນຄັ້ງນີ້ ເປັນໂອກາດເຕືອນທາງອຳນາດປົກຄອງທະ ຫານຂອງມຽນມາວ່າ ປະວັດດ້ານການລະເມີດສິດທິມະນຸດຂອງລັດຖະບານມຽນ ມານັ້ນ ໄດ້ຖ່ວງດຶງການພັດທະ ນາສ້າງສາປະເທດ ພ້ອມນີ້ຍັງສ້າງຄວາມຫຍຸ້ງ ຍາກທາງການເມືອງໃຫ້ອິນເດຽແລະປະເທດເພື່ອນບ້ານອື່ນໆໃນຂົງເຂດ ໃຫ້ມີຄວາມ ລຳບາກໃຈອີກ